Sulinkių ornitologinis draustinis
Sulinkių valstybinis ornitologinis draustinis – saugoma gamtos sritis Lietuvoje, Radviliškio rajone, 4 km į šiaurę nuo Šiaulėnų, Sulinkių durpyne. Įsteigtas 1992 m. Draustinis įsteigtas siekiant išsaugoti Sulinkių aukštapelkės ežerokšnius, kurie yra svarbi paukščių buveinė. Viduryje telkšo liekaninis Sulinkių ežeriukas. Draustinyje peri 3 kragų rūšys, paprastieji kirai, gulbės nebylės, šaukštasnapės antys, įsikūrusi rudagalvių kirų kolonija. Rugpjūčio–spalio mėnesiais durpyne apsistoja praskrendančios gervės.